***Par LU atklāta konkursa***

***„Ēkas un piegulošās teritorijas uzkopšanas pakalpojumi”***

***(Iepirkuma ident. Nr. LU 2015/25\_ERAF) nolikumu***

 Latvijas Universitātes iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā atklātā konkursa “Ēkas un piegulošās teritorijas uzkopšanas pakalpojumi” (id. Nr. LU 2015/25\_ERAF) nolikumā (turpmāk – Nolikums) noteiktajām prasībām:

**1.Jautājums*: „Lūdzu norādīt precīzi katras vaskojamās platības apjomu (m2), kā arī precīzus apjomus iekšpagalma un ārējo fasāžu stiklojumam un jumta stiklojumam (m2).”***

*Iepirkuma komisijas atbilde:*

Precīzi darbu apjomi norādīti atklāta konkursa Nolikuma 1.pielikuma – Tehniskā specifikācija, 2. un 3.pielikumā pievienotajos tehniskā projekta rasējumos, ņemot vērā Tehniskās specifikācijas 1.8.punktā noteiktos nosacījumus un darbu izpildes periodiskumu.

Informējam, ka ēkas tehniskajā projektā noteiktie katra konkrētā grīdas seguma kopējie apjomi (ieskaitot tehniskās telpas un Tehniskajā specifikācijā neiekļautās telpas) un stiklojuma apjomi topošajā ēkā ir šādi:

* Linolejs – 4300 m2;
* Antistatiskais linolejs – 4800 m2;
* Parkets – 600 m2;
* Slīpētais betons – 5700 m2;
* Iekšpagalma fasāžu stiklojums – 1400 m2;
* Iekšpagalma jumta virsmas platība – 500 m2;
* Fasādes stiklojuma platība (piekļuve ar pacēlāju) – 1300 m2;
* Ātrija stiklojuma platība no iekšpuses – 500 m2.

Lūdzam ņemt vērā, ka telpu grīdu un sienu un griestu stiklojuma (ieskaitot rāmi) platība ir noteikta pēc datiem, kas pieejami pirms ēkas nodošanas ekspluatācijā, neņemot vērā stacionārās mēbeles.

***2.Jautājums: “Ņemot vērā to, ka pēdējos 2 gados (2013. un 2014.) valstī saskaņā ar MK rīkojumiem minimālā alga tikusi paaugstināta par 12.5% katru gadu, kā arī to, ka Pasūtītāja (LU) plānotais līgums ir 36 mēneši aicinām Pasūtītāju veikt grozījumus konkursa nolikumā un līguma projektā, kas ļautu veikt līguma summas izmaiņas proporcionāli minimālās algas izmaiņām valstī. Šādu izmaiņu veikšana ļautu Pasūtītājam ietaupīt finanšu līdzekļus, un ļautu Pretendentiem sagatavot saimnieciski izdevīgākus piedāvājumus.”***

*Iepirkuma komisijas atbilde:*

Saskaņā ar Atklāta konkursa Nolikuma 2.17.punktu visām pretendenta izmaksām, kas saistītas ar iepirkuma līguma izpildi, jābūt iekļautām piedāvātajā cenā. Pasūtītājs ir paredzējis, ka iesniedzot piedāvājumu visus ar normatīvo aktu izmaiņām valstī saistītos riskus (t.sk. minimālās darba algas pieauguma risku) līguma darbības laikā uzņemas Pretendents, un Pretendents šos riskus ir novērtējis un ietvēris savā Piedāvājumā.

Šāda pieeja ļauj Pasūtītājam precīzi sastādīt budžeta plānu un prognozēt naudas plūsmu. Līdz ar to izmaiņas konkursa Nolikumā un tā pielikumos netiks veiktas.

***3. Jautājums:* *„Kāds ir plānotais uzkopšanas darbu režīms no 1.jūlija līdz 25.augustam? Respektīvi – kāds telpu apjoms ir jāuzkopj 5 dienas nedēļā, kāds telpu apjoms 6 dienas nedēļā? Vai no 1.jūlija līdz 25.augustam objektā ir nepieciešama dežurējošā apkopēja?”***

Saskaņā ar atklāta konkursa Nolikuma 1.pielikuma - Tehniskā specifikācija, 1.9.punktā ietvertajām prasībām Pasūtītājs ir norādījis, ka ikgadēji no 1.jūlija līdz 25.augustam iekštelpu regulāro uzkopšanas darbu apjoms un intensitāte gan kopumā, gan arī atsevišķi par konkrētām uzkopšanas darbu pozīcijām, kur tas iespējams, ņemot vērā Tehniskajā specifikācijā noteikto darbu izpildes periodiskumu, (t. sk. dežurējošās apkopējas darbu apjoms) prognozējami samazinās par 70%.